2 ลักษณะการประกอบธุรกิจ

2.1 ความเป็นมา

บริษัทเริ่มประกอบธุรกิจเป็นตัวแทนรับขายเวลาโฆษณาในรายการต่างๆ ทางโทรทัศน์เมื่อปี 2527
นับแต่ปี 2532
เป็นต้นมาบริษัทเริ่มซื้อเวลาจากทางสถานีเพื่อดำเนินการผลิตรายการและขายเวลาโฆษณาเอง
บริษัทมีการเพิ่มทุนจดทะเบียนเป็นระยะเพื่อรองรับการขยายตัวของธุรกิจ
และได้รับอนุมัติจากคณะกรรมการตลาดหลักทรัพย์แห่งประเทศไทยให้เป็นหลักทรัพย์จดทะเบียนตั้งแต่วันที่
8 กุมภาพันธ์ 2539 เป็นต้นไป โดยมีกลุ่มผู้บริหารกลุ่มเดิม (คือ นางยุวดี บุญครอง และนายโฆสิต
สุวินิจจิต) เป็นผู้ถือหุ้นรายใหญ่ถือหุ้นในสัดส่วนร้อยละ 49.41 ในช่วงระหว่างปี 2538 - 2539
บริษัทได้มีการขยายตัวและเติบโตอย่างรวดเร็ว มีการขยายการลงทุนโดยการจัดตั้งบริษัทย่อยรวม 9
บริษัทและร่วมทุนในบริษัทอื่นอีก 2 บริษัทที่มีการดำเนินธุรกิจที่เกี่ยวข้องสนับสนุนกับธุรกิจโทรทัศน์
ได้แก่ ธุรกิจเพลง ธุรกิจสตูดิโอ และธุรกิจการตลาด
แต่หลังจากที่บริษัทได้รับผลกระทบจากวิกฤติการณ์ทางเศรษฐกิจที่เกิดขึ้นในช่วงหลังของปี 2540
บริษัทได้ทำการปรับโครงสร้างธุรกิจให้มีความเหมาะสมชัดเจนและมีขนาดเล็กลง
โดยจำหน่ายธุรกิจเพลงและธุรกิจการตลาดซึ่งมีผลการดำเนินงานขาดทุนอย่างต่อเนื่องและมีขาดทุนสะสมเกินทุนออกไป
คงไว้แต่บริษัทที่มีศักยภาพในการทำกำไรและเป็นธุรกิจหลักเท่านั้น ในระหว่างไตรมาสที่ 2 ของปี
2545 บริษัทได้ทำการจำหน่ายเงินลงทุนในบริษัท เอ็มสแควร์ เอนเตอร์เทนเมนท์ จำกัด และบริษัท
อัครมีเดีย จำกัด ซึ่งเป็นบริษัทย่อยที่มีผลขาดทุนสะสมเกินทุนและหยุดดำเนินกิจการแล้ว
และจำหน่ายเงินลงทุนในบริษัท ทีวีธันเดอร์ จำกัด ซึ่งเป็นบริษัทร่วม ทั้งนี้เป็นไปตามแผนฟื้นฟูกิจการ
ปัจจุบันบริษัทมีบริษัทย่อยเหลืออยู่จำนวน 3 บริษัท หยุดดำเนินการแล้ว 1 บริษัท
และมีบริษัทร่วมที่หยุดดำเนินการแล้วอีก 1 บริษัท
นอกจากนี้ยังลดจำนวนการผลิตรายการโทรทัศน์ลงให้คงไว้แต่รายการที่สามารถทำกำไรได้
และให้ความสำคัญแก่รายได้ที่มาจากการขายโฆษณาอันเป็นรายได้หลักของกิจการ

2.2 ภาพรวมการประกอบธุรกิจของกลุ่มบริษัท

ปัจจุบันบริษัทมีการประกอบธุรกิจในกลุ่มธุรกิจ 3 กลุ่มคือ กลุ่มธุรกิจโทรทัศน์ กลุ่มธุรกิจสตูดิโอ และ
กลุ่มธุรกิจด้านการต่างประเทศ บริษัทได้หยุดการประกอบธุรกิจเพลงมากว่า 3
ปีแล้วและได้จำหน่ายบริษัทเอ็มสแควร์ เอนเตอร์เทนเมนท์ จำกัด
ซึ่งเป็นบริษัทในกลุ่มธุรกิจเพลงในปี 2545 ปัจจุบันการดำเนินงานของบริษัทในกลุ่มเป็นดังนี้

* * * ปัจจุบันไม่ได้ดำเนินการ

กลุ่มบริษัท มีเดีย ออฟ มีเดียส์
เป็นกลุ่มบริษัทที่ดำเนินธุรกิจที่เกี่ยวข้องและส่งเสริมในด้านบันเทิงสันทนาการ และสาระความรู้ต่างๆ
ปัจจุบันมีบริษัทในกลุ่มรวม 5 บริษัท สามารถแบ่งตามประเภทของธุรกิจได้ดังนี้

ธุรกิจโทรทัศน์ ได้แก่ 1. บริษัท มีเดีย ออฟ มีเดียส์ จำกัด (มหาชน) ผลิตรายการวาไรตี้
เกมส์โชว์ ทอล์คโชว์ รายการเพลง และละครโทรทัศน์

2. บริษัท เอ็ม แอนด์ ดี เอนเตอร์เทนเมนท์ จำกัด ผลิตเกมส์โชว์ และสารคดี

( ปัจจุบันหยุดดำเนินการชั่วคราว)

ธุรกิจสตูดิโอ ได้แก่ 1. บริษัท มีเดีย สตูดิโอ จำกัด ให้บริการเช่าห้องถ่ายทำและเครื่องมือถ่ายทำ

ตัดต่อ

  2. บริษัท อิลูร่า (ประเทศไทย) จำกัด ให้บริการเทคนิคพิเศษ ( ปัจจุบันไม่ได้ ดำเนินการ )

ธุรกิจต่างประเทศ ได้แก่ 1. บริษัท เอ็ม โอ เอ็ม อินเตอร์เนชั่นแนล จำกัด
ตัวแทนจำหน่ายรายการโทร

-ทัศน์ทั้งในและต่างประเทศ

2.  โครงสร้างรายได้

ตารางแสดงโครงสร้างรายได้ของกลุ่มบริษัท มีเดีย ออฟ มีเดียส์ จำกัด (มหาชน) ปี 2543-2545

[TABLE]

*** รายได้รวมส่วนแบ่งกำไรจากเงินลงทุนในบริษัทร่วมตามวิธีส่วนได้เสียจากการลงทุน

บริษัทมีรายได้หลักจากค่าโฆษณาของกลุ่มธุรกิจโทรทัศน์ คิดเป็นร้อยละ 85.5
ของรายได้รวมของกลุ่มบริษัท ( ดูหมายเหตุประกอบงบการเงินข้อ 16
การเสนอข้อมูลทางการเงินจำแนกตามส่วนงาน )